CELEX: 32021R1411
Language: lv
Date: 2021-08-27 00:00:00
Title: Komisijas Īstenošanas regula (ES) 2021/1411 (2021. gada 27. augusts), ar ko atjauno atļauju Clostridium butyricum FERM BP-2789 lietot par barības piedevu dējējvistu audzēšanai paredzētiem cāļiem, gaļas tītariem, vaislas tītariem, mazāk izplatītu sugu putniem (izņemot dējējputnus), atšķirtiem sivēniem un atšķirtiem mazāk izplatītu cūku sugu sivēniem, atļauj to lietot par barības piedevu gaļas cāļiem, zīdāmiem sivēniem un zīdāmiem mazāk izplatītu cūku sugu sivēniem, un atceļ Īstenošanas regulas (ES) Nr. 373/2011, (ES) Nr. 374/2013 un (ES) Nr. 1108/2014 (atļaujas turētājs: uzņēmums Miyarisan Pharmaceutical Co. Ltd, pārstāvis: Huvepharma NV Belgium) (Dokuments attiecas uz EEZ)

30.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 304/11
               
            
         KOMISIJAS ĪSTENOŠANAS REGULA (ES) 2021/1411
         (2021. gada 27. augusts),
         ar ko atjauno atļauju Clostridium butyricum FERM BP-2789 lietot par barības piedevu dējējvistu audzēšanai paredzētiem cāļiem, gaļas tītariem, vaislas tītariem, mazāk izplatītu sugu putniem (izņemot dējējputnus), atšķirtiem sivēniem un atšķirtiem mazāk izplatītu cūku sugu sivēniem, atļauj to lietot par barības piedevu gaļas cāļiem, zīdāmiem sivēniem un zīdāmiem mazāk izplatītu cūku sugu sivēniem, un atceļ Īstenošanas regulas (ES) Nr. 373/2011, (ES) Nr. 374/2013 un (ES) Nr. 1108/2014 (atļaujas turētājs: uzņēmums Miyarisan Pharmaceutical Co. Ltd, pārstāvis: Huvepharma NV Belgium)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas un atjaunošanas pamatojumu un kārtību.
                  
               
                     (2)
                  
                  
                     
                        Clostridium butyricum FERM BP-2789 preparātu ar Komisijas Īstenošanas regulu (ES) Nr. 373/2011 (2) bija 10 gadus atļauts lietot par barības piedevu mazāk svarīgām putnu sugām, izņemot dējējputnus, atšķirtiem sivēniem un mazāk svarīgu sugu cūkām (atšķirtām), ar Komisijas Īstenošanas regulu (ES) Nr. 374/2013 (3) – dējējvistu audzēšanai paredzētiem cāļiem un ar Komisijas Īstenošanas regulu (ES) Nr. 1108/2014 (4) – gaļas tītariem un vaislas tītariem.
                  
               
                     (3)
                  
                  
                     Saskaņā ar Regulas (EK) Nr. 1831/2003 14. panta 1. punktu saistībā ar tās 7. pantu atļaujas Clostridium butyricum FERM BP-2789 preparātu lietot par barības piedevu turētājs iesniedza pieteikumu uz atļaujas atjaunošanu attiecībā uz dējējvistu audzēšanai paredzētiem cāļiem, gaļas tītariem, vaislas tītariem, mazāk izplatītu sugu putniem (izņemot dējējputnus), atšķirtiem sivēniem un atšķirtiem mazāk izplatītu cūku sugu sivēniem un pieteikumu uz jaunu atļauju attiecībā uz gaļas cāļiem, zīdāmiem sivēniem un zīdāmiem mazāk izplatītu cūku sugu sivēniem, lūdzot šo piedevu klasificēt piedevu kategorijā “zootehniskās piedevas”. Minētajam pieteikumam bija pievienoti minētās regulas 7. panta 3. punktā un 14. panta 2. punktā prasītās ziņas un dokumenti.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 27. janvāra atzinumā (5) secināja, ka pieteikuma iesniedzējs ir iesniedzis pierādījumus par to, ka piedeva atbilst atļaujas piešķiršanas nosacījumiem. Iestāde vēl secināja, ka Clostridium butyricum (FERM BP-2789) preparāts nelabvēlīgi neietekmē nedz dzīvnieku veselību, nedz patērētāju drošību vai vidi. Tā arī secināja, ka šis preparāts nav ādas vai acu kairinātājs un ka nevar izslēgt sensibilizāciju, tam iedarbojoties uz elpceļiem. Tāpēc Komisija uzskata, ka būtu jāīsteno pienācīgi aizsardzības pasākumi, lai nepieļautu nelabvēlīgu ietekmi uz cilvēka veselību, jo īpaši uz piedevas lietotājiem. Iestāde arī secināja, ka šī piedeva var būt iedarbīga gaļas cāļu, zīdāmu sivēnu un mazāk izplatītu cūku sugu zīdāmu sivēnu uzturā.
                  
               
                     (5)
                  
                  
                     
                        Clostridium butyricum (FERM BP-2789) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto piedevu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Atļauja preparātu Clostridium butyricum FERM BP-2789 ar šīs regulas pielikumā noteiktajiem nosacījumiem lietot par barības piedevu tiek atjaunota, un no tā izriet, ka Īstenošanas regulas (ES) Nr. 373/2011, (ES) Nr. 374/2013 un (ES) Nr. 1108/2014 būtu jāatceļ.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Ar nosacījumu, ka tiek ievēroti pielikuma nosacījumi, tiek atjaunota atļauja šajā pielikumā specificēto preparātu, kas pieder pie piedevu kategorijas “zootehniskās piedevas” un pie funkcionālās grupas “zarnu floras stabilizatori”, dot dējējvistu audzēšanai paredzētiem cāļiem, gaļas tītariem, vaislas tītariem, mazāk izplatītu sugu putniem (izņemot dējējputnus), atšķirtiem sivēniem un atšķirtiem mazāk izplatītu sugu sivēniem, kā arī attiecībā uz to pašu piedevu kategoriju un funkcionālo grupu tiek piešķirta atļauja to dot gaļas cāļiem, zīdāmiem sivēniem un zīdāmiem mazāk izplatītu cūku sugu sivēniem.
         
         
            2. pants
            Īstenošanas regulas (ES) Nr. 373/2011, (ES) Nr. 374/2013 un (ES) Nr. 1108/2014 tiek atceltas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 27. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) Nr. 373/2011 (2011. gada 15. aprīlis) par atļauju lietot preparātu Clostridium butyricum FERM-BP 2789 kā barības piedevu mazāk svarīgām putnu sugām, izņemot dējējputnus, atšķirtiem sivēniem un mazāk svarīgām (atšķirtu) cūku sugām un ar ko groza Regulu (EK) Nr. 903/2009 (atļaujas turētājs Miyarisan Pharmaceutical Co. Ltd., ko pārstāv Miyarisan Pharmaceutical Europe S.L.U.) (OV L 102, 16.4.2011., 10. lpp.).
         
            (3)  Komisijas Īstenošanas regula (ES) Nr. 374/2013 (2013. gada 23. aprīlis) par atļaujas piešķiršanu Clostridium butyricum (FERM BP-2789) preparātam kā barības piedevai dējējvistu audzēšanai paredzētiem cāļiem (atļaujas turētājs Miyarisan Pharmaceutical Co. Ltd., ko pārstāv Miyarisan Pharmaceutical Europe S.L.U.) (OV L 112, 24.4.2013., 13. lpp.).
         
            (4)  Komisijas Īstenošanas regula (ES) Nr. 1108/2014 (2014. gada 20. oktobris) par atļauju lietot preparātu Clostridium butyricum (FERM BP-2789) kā barības piedevu gaļas tītariem un vaislas tītariem (atļaujas turētājs Miyarisan Pharmaceutical Co. Ltd, ko pārstāv Miyarisan Pharmaceutical Europe S.L.U.) (OV L 301, 21.10.2014., 16. lpp.).
         
            (5)  EFSA Journal 2021; 19(3):6450.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           KVV uz kg kompleksās barības ar mitruma saturu 12 %
                        
                     
                  
                        
                           Kategorija: zootehniskās piedevas. Funkcionālā grupa: zarnu floras stabilizatori
                        
                     
                  
                        4b1830
                     
                     
                        Uzņēmums Miyarisan Pharmaceutical Co. Ltd; pārstāvis Huvepharma NV Belgium
                        
                     
                     
                        
                           Clostridium butyricum FERM BP-2789
                     
                     
                        
                           
                              Piedevas sastāvs
                           
                        
                        
                           Clostridium butyricum FERM BP-2789 preparāts, kas satur vismaz 5 × 108 KVV uz g piedevas.
                        Cietā veidā
                     
                     
                        Gaļas cāļi
                        Cāļu dējējvistu audzēšanai
                        Mazāk izplatītas putnu sugas (izņemot dējējputnus)
                        Sivēni un mazāk izplatītu cūku sugu sivēni
                     
                     
                        —
                     
                     
                        2,5 × 108
                        
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    2.
                                 
                                 
                                    Drīkst izmantot barībā, kas satur atļautos kokcidiostatus: dekokvinātu, diklaruzilu, lazalocīdu, maduramicīnamoniju, narazīnu, narazīnu/nikarbazīnu, monenzīnnātriju, robenidīnu, salinomicīnnātriju un semduramicīnnātriju.
                                 
                              
                                    3.
                                 
                                 
                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, arī elpceļu aizsarglīdzekļus.
                                 
                              
                     
                        19.9.2031.
                     
                  
                        
                           
                              Aktīvās vielas raksturojums
                           
                        
                        dzīvotspējīgas Clostridium butyricum FERM BP-2789 sporas.
                     
                  
                        
                           
                              Analītiskā metode
                           
                            (1)
                        
                        Skaitīšanas metode: Petri trauciņa un iejaukuma metode, balstīta uz standartu ISO 15213
                        Identifikācija: pulsējošā lauka gela elektroforēzes (PFGE) metode.
                     
                  
                         
                     
                     
                        Gaļas tītari
                        Vaislas tītari
                     
                     
                        —
                     
                     
                        1,25 × 108
                        
                     
                     
                        —
                     
                  
               (1)  Detalizēta informācija par analītiskajām metodēm ir pieejama references laboratorijas vietnes adresē: https://ec.europa.eu/jrc/en/eurl/feed-additives/evaluation-reports.